ai4bharat/Pralekha huggingface dataset:
রেলমন্ত্রক
এক বছরে ৬ হাজার কিলোমিটারের বেশি রেল রুটের বৈদ্যুতিকীকরণ এবং লক্ষ্যনীয়ভাবে এই কাজে ৩৭ শতাংশ অগ্রগতি
নয়াদিল্লী, ২ এপ্রিল, ২০২১
ভারতীয় রেলে ২০২০-২১এ ৬ হাজার ১৫ কিলোমিটার রুটে বৈদ্যুতিকীকরণের কাজ শেষ হওয়ায় এ যাবৎ সর্বাধিক রুটে বৈদ্যুতিকীকরণের কাজে অগ্রগতি হয়েছে। কোভিড মহামারী সত্ত্বেও ভারতীয় রেল ২০১৮-১৯এ যে ৫ হাজার ২৩৭ কিলোমিটার রুটে বৈদ্যুতিকীকরণের কাজ করেছিল এবার তা অতিক্রম করে গেছে। ২০২০-২১এ ৬ হাজার কিলোমিটারের বেশি রুটে বৈদ্যুতিকীকরণের লক্ষ্য পূরণ হওয়ায় ভারতীয় রেলে আরও একটি সাফল্য অর্জিত হয়েছে। এইভাবে ভারতীয় রেল ধীরে ধীরে পরিবেশ বান্ধব এবং শক্তি সাশ্রয়ী হয়ে উঠছে।
ভারতীয় রেলে ব্রড গেজ রুটের দৈর্ঘ্য ৬৩ হাজার ৯৪৯ কিলোমিটার। কোঙ্গণ রেলওয়ের দৈর্ঘ্য ৭৪০ কিলোমিটার। ব্রড গেজ এবং কোঙ্গণ রেলের সম্মিলিত দৈর্ঘ্য ৬৪ হাজার ৬৮৯ কিলোমিটার। এরমধ্যে গত ৩১ মার্চ পর্যন্ত ৪৫ হাজার ৮৮১ কিলোমিটার বা ৭১ শতাংশ রুটে বৈদ্যুতিকীকরণের কাজ শেষ হয়েছে। সাম্প্রতিক বছরগুলিতে ভারতীয় রেল বৈদ্যুতিকীকরণের কাজে সর্বোচ্চ অগ্রাধিকার দিয়েছে। আমদানিকৃত পেট্রোলিয়াম ভিত্তিক জ্বালানীর ওপর নির্ভরশীলতার কমানোর লক্ষ্যে এবং দেশে শক্তিক্ষেত্রে নিরাপত্তার ভিত্তি বাড়াতে ভারতীয় রেল একাধিক পরিবেশ বান্ধব এবং শক্তি সাশ্রয়ী পরিবহণ পদ্ধতি অবলম্বন করেছে।
২০১৪-২১ এই ৭ বছরে ভারতীয় রেলে বৈদ্যুতিকীকরণের কাজ ৫ গুণ বেড়েছে। ২০১৪ থেকে রেকর্ড ২৪ হাজার ৮০ কিলোমিটার ব্রড গেজ রুটে বৈদ্যুতিকীকরণের কাজ শেষ হয়েছে। পরিসংখ্যান অনুযায়ী ২০০৭-১৪ পর্যন্ত ৪ হাজার ৩৩৭ কিলোমিটার রুটে বৈদ্যুতিকীকরণের কাজ হয়েছে।
ভারতীয় রেলে ৪৫ হাজার ৮৮১ কিলোমিটার রুটে বৈদ্যুতিকীকরণের কাজ শেষ হওয়ায়, গত তিন বছরে ৩৪ শতাংশের বেশি রুটে বৈদ্যুতিকীকরণের কাজ হয়েছে। এছাড়া ভারতীয় রেল ২০২০-২১এ রেকর্ড ৫৬টি ট্র্যাকশন সাব স্টেশন চালু করেছে। এরফলে গত ৭ বছরে এ ধরণের ২০১টি সাব স্টেশন চালু হয়েছে।
ভারতীয় রেল ২০২০-২১এ গুরুত্বপূর্ণ যে সমস্ত রুটে বৈদ্যুতিকীকরণের কাজ শেষ করেছে তারমধ্যে রয়েছে :
•মুম্বাই-হাওড়া ভায়া জব্বলপুর
•দিল্লী-দ্বারভাঙ্গা-জয়নগর
•গোরক্ষপুর-বারাণসী ভায়া অউরিহার
•জব্বলপুর-নাগপুর-গোন্ডিয়া-বল্লারশাহ্
•চেন্নাই-ত্রিচি
•ইন্দোর-গুনা-গুয়ালিওর-অমৃতসর
•দিল্লী-জয়পুর-উদয়পুর
•নতুন দিল্লী-নিউ কোচবিহার-শ্রীরামপুর আসাম ভায়া পাটনা ও কাটিহার
•আজমেঢ়-হাওড়া
•মুম্মাই-মারওয়ার
•দিল্লী-মুরাদাবাদ-তানাকপুর
ভারতীয় রেল ২০২৩এর ডিসেম্বরের মধ্যে সমস্ত রুটে বৈদ্যুতিকীকরণের পরিকল্পনা নিয়েছে। উচ্চাকাঙ্খী এই কাজ শেষ হলে ২০৩০ সালের মধ্যে রেল ব্যবস্থায় কার্বণ নির্গমনের পরিমাণ ‘শূন্য’তে নামিয়ে আনার লক্ষ্য পূরণ হবে। এমনকি সমস্ত রুটে পুনর্নবীকরণযোগ্য শক্তির মাধ্যমে পরিবহণ ব্যবস্থা পরিচালিত হবে।
CG/BD/NS…
(Visitor Counter : 177
বিজ্ঞানওপ্রযুক্তিমন্ত্রক
গবেষণা ও উন্নয়নের কাজে নিয়ামক ব্যবস্থার সংস্কার ঘটানো প্রয়োজন এবং সিএসআর পদ্ধতিকে এখানে আরও ব্যাপকভাবে ব্যবহার করতে হবে : অধ্যাপক কে বিজয় রাঘবন
নতুন দিল্লী, ৫ জুলাই, ২০২০
নতুন বিজ্ঞান, প্রযুক্তি ও উদ্ভাবন নীতি  ২০২০-র বিষয়ে সিআইআই-এর সদস্য౼ এরকম ৩০ জন শিল্পপতি দু’দিনের গোলটেবিল বৈঠকে তাঁদের মতামত এবং পরামর্শ জানিয়েছেন। বিভিন্ন সামাজিক সমস্যার স্থিতিশীল সমাধানের জন্য কিভাবে গবেষণা এবং উন্নয়নের পরিবেশ তৈরি করা যায় তাঁরা এই বিষয় নিয়ে বিশদে আলোচনা করেছেন। শিল্পপতিরা শিল্প সংস্থা এবং শিক্ষা প্রতিষ্ঠানের মধ্যে আরও যোগাযোগ বৃদ্ধির উপর গুরুত্ব দেন। তাঁরা মোট অভ্যন্তরীণ উৎপাদনের একটি নির্দিষ্ট অংশ গবেষণা ও উন্নয়ন খাতে কিভাবে ব্যয় করা যায়, সে বিষয়েও আলোচনা করেছেন।
শিল্প সংস্থাগুলি যাতে গবেষণা ও উন্নয়নমূলক কাজ করতে উৎসাহিত হন, তার জন্য তাদের আরও উৎসাহব্যঞ্জক সুযোগ সুবিধে এবং স্বীকৃতি দেওয়া উচিত বলে বৈঠকে স্থির হয়েছে। এক্ষেত্রে কর্পোরেট সামাজিক দায়বদ্ধতার তহবিলের অর্থ ব্যবহার করা যেতে পারে। বৈঠকে দেশীয় বিভিন্ন প্রযুক্তির উন্নয়ন ও আত্মনির্ভরতা গড়ে তুলতে শিল্প সংস্থা, শিক্ষা প্রতিষ্ঠান এবং সরকার যেন কর্পোরেট সামাজিক দায়বদ্ধতার অর্থ ব্যয় করতে পারে সেই পরিবেশ গড়ে তোলার বিষয়ও আলোচনা হয়েছে।
আলোচনার উদ্বোধনী ভাষণে কেন্দ্রের মুখ্য বিজ্ঞান উপদেষ্টা অধ্যাপক কে বিজয় রাঘবন বলেন, গবেষণা ও উন্নয়নের কাজে নিয়ামক ব্যবস্থার সংস্কার ঘটানো প্রয়োজন ౼যার মাধ্যমে কর্পোরেট সামাজিক দায়বদ্ধতার  পদ্ধতিকে এখানে আরও ব্যাপকভাবে ব্যবহার করা সম্ভব হবে।
দু’দিনের এই গোলটেবিল বৈঠকে ফেডারেশন অফ্ ইন্ডিয়ান ইন্ডাস্ট্রি  এবং সায়েন্স পলিসি ফোরামের সহযোগিতায় এসটিআইপি ২০২০ এই অনলাইন বৈঠকের আয়োজন করে। আসন্ন এসটিআইপি ২০২০-তে জ্ঞানভিত্তিক অর্থনীতির জন্য শিল্পপতিদের কাছে পরামর্শ চাওয়া হয়েছে। উচ্চ পর্যায়ের শিল্প সংস্থাগুলির সঙ্গে বিজ্ঞান, প্রযুক্তি ও উদ্ভাবন নীতি নিয়ে আলোচনার জন্য এটি প্রথম বৈঠক। বৈঠকে এই নীতির বিকেন্দ্রীকরণ, কোন্ কোন্ ক্ষেত্রকে অগ্রাধিকার দেওয়া হবে এবং সমাজের কোন্ কোন্ বিষয়গুলিকে গুরুত্ব দেওয়া হবে তা নিয়ে আলোচনা হয়েছে। এছাড়াও বৃহত্তর আর্থ সামাজিক উন্নয়নে গবেষণা ও প্রযুক্তিকে কিভাবে কাজে লাগানো সম্ভব অংশগ্রহণকারীরা সেগুলি নিয়েও মতবিনিময় করেছেন।
বিজ্ঞান ও প্রযুক্তি দফতরের উপদেষ্টা এবং এসটিআইপি ২০২০-র প্রধান ড. অখিলেশ গুপ্তা এসটিআইপি ২০২০-র কাজকর্মের বিষয়ে বিস্তারিতভাবে জানান। সরকার শিল্প সংস্থাগুলির কাছ থেকে কি কি আশা করে সেবিষয়েও তিনি উল্লেখ করেন। এসটিআইপি ২০২০-র সচিবালয়টি, মুখ্য বিজ্ঞান উপদেষ্টার দফতর এবং বিজ্ঞান ও প্রযুক্তি দফতর যৌথভাবে গড়ে তুলেছেন। পুরো এসটিআইপি ২০২০-র নীতিমালা তৈরির প্রক্রিয়ায় সমন্বয় বজায় রাখাই এই দুই দফতরের কাজ। কোভিড-১৯ মহামারীর ফলে ভারত এবং সারা পৃথিবী জুড়ে যে সংকট তৈরি হয়েছে তার মধ্যেই এসটিআইপি ২০২০-র সূচনা হয়েছিল। ২০১৩ সালের নীতিমালার পরিবর্তে নতুন এই নীতিমালা কার্যকর করা হবে – যেটি এবছরের শেষেই প্রকাশিত হবে।
এসটিআইপি ২০২০-র নীতিমালা চারটি পর্যায়ের মাধ্যমে তৈরি করা হচ্ছে। প্রায় ১৫ হাজার পরামর্শদাতার সঙ্গে আলোচনা করে এই নীতিমালা তৈরি করা হবে। প্রথম পর্যায়ে সায়েন্স পলিসি ফোরামের মাধ্যমে জনসাধারণ এবং বিশেষজ্ঞদের মতামত গ্রহণ করা হবে, তার পর নীতির খসড়া তৈরি করা হবে। দ্বিতীয় পর্যায়ে বিশেষজ্ঞরা বিভিন্ন বিষয় নিয়ে পরামর্শ দেবেন, যার মাধ্যমে নীতির খসড়া তৈরির উপাদান পাওয়া যাবে। এক্ষেত্রে ২১ রকমের বিষয় স্থান পাবে। তৃতীয় পর্যায়ে বিভিন্ন মন্ত্রক এবং রাজ্যগুলির সঙ্গে ও চতুর্থ পর্যায়ে সর্বোচ্চ নীতি নির্ধারকদের সঙ্গে আলোচনা করা হবে।
CG/CB/SKD
(Visitor Counter : 128
পর্যটনমন্ত্রক
পর্যটন প্রতিমন্ত্রী চিনে পর্যটন মন্ত্রীদের সম্মেলনে দু’দেশের মধ্যে পর্যটন সংক্রান্ত সহযোগিতা বাড়ানোর আহ্বান জানালেন
নয়াদিল্লি, ১০ মে, ২০১৮
স্বাধীন দায়িত্বপ্রাপ্ত পর্যটন এবং বৈদ্যুতিন ও তথ্য প্রযুক্তি প্রতিমন্ত্রী শ্রী কে জে অলফোন্স চিনের উহানে গতকাল সাংহাই কো-অপারেশন অর্গানাইজেশন বা এসসিও আয়োজিত পর্যটন মন্ত্রীদের সম্মেলনে যোগ দেন। উদ্বোধনী অধিবেশনে মন্ত্রী বলেন, ভারতে পর্যটন ক্ষেত্রের দ্রুত বিকাশ ঘটছে এবং সাংহাই সহযোগিতা সংগঠন এসসিও গোষ্ঠীভুক্ত অঞ্চলে পর্যটন সহযোগিতার ক্ষেত্রে বিপুল সম্ভাবনাও রয়েছে।
শ্রী অলফোন্স সম্মেলনের ফাঁকেই চিনের পর্যটন ও সংস্কৃতি মন্ত্রকের উপ-মন্ত্রী মিঃ লি জিনজাও-র সঙ্গে সাক্ষাৎ করেন। প্রসঙ্গত, প্রধানমন্ত্রী শ্রী নরেন্দ্র মোদীর সাম্প্রতিক চিন সফরের পরপরই অলফোন্স-এর এই সফর। প্রধানমন্ত্রী চিন সফরকালে ভারত ও চিনের মধ্যে প্রতিরক্ষা, পররাষ্ট্র বিষয়ক এবং পর্যটনমূলক সহায়তা বাড়ানোর ব্যাপারে আলাপ-আলোচনা করেন।
CG/SSS/SB…
(Visitor Counter : 20
প্রধানমন্ত্রীরদপ্তর
মিজোরামের প্রতিষ্ঠা দিবসে রাজ্যবাসীকে প্রধানমন্ত্রীর শুভেচ্ছা
নতুনদিল্লি, ২০শে ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী মিজোরামের প্রতিষ্ঠা দিবসে রাজ্যবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “মিজোরামের প্রতিষ্ঠা দিবসে রাজ্যবাসীকে শুভেচ্ছা জানাই। প্রাণবন্ত মিজো সংস্কৃতির জন্য এবং জাতীয় উন্নয়নে মিজোরামের অবদানের জন্য ভারত গর্বিত। আমি মিজোরামের জনসাধারণের সুস্বাস্থ্য ও কল্যাণ কামনা করি।“
CG/CB/SFS
(
স্বাস্থ্যওপরিবারকল্যাণমন্ত্রক
২৪ ঘণ্টায় ৩৬ লক্ষ ডোজ প্রদানের মাধ্যমে দেশে এপর্যন্ত ৯ কোটি ৪৩ লক্ষেরও বেশি মানুষকে টিকা দেওয়া হয়েছে
নতুন দিল্লি, ০৯ এপ্রিল, ২০২১
দেশে আজ পর্যন্ত ৯ কোটি ৪৩ লক্ষেরও বেশি মানুষকে টিকা দেওয়া হয়েছে।
আজ সকাল ৭টা পর্যন্ত ১৪ লক্ষ ২৮ হাজার ৫০০টি টিকাকরণের মাধ্যমে ৯ কোটি ৪৩ লক্ষ ৩৪ হাজার ২৬২ জনকে টিকার ডোজ দেওয়া হয়েছে। এর মধ্যে ৮৯ লক্ষ ৭৪ হাজার ৫১১ জন স্বাস্থ্য কর্মীকে প্রথম ডোজ, ৫৪ লক্ষ ৪৯ হাজার ১৫১ জন স্বাস্থ্য কর্মীকে দ্বিতীয় ডোজ, ৯৮ লক্ষ ১০ হাজার ১৬৪ জন প্রথম সারির কর্মীকে প্রথম ডোজ এবং ৪৫ লক্ষ ৪৩ হাজার ৯৫৪ জন প্রথম সারির কর্মীকে দ্বিতীয় ডোজ দেওয়া হয়েছে। ৬০ বছরের বেশি ৩ কোটি ৭৫ লক্ষ ৬৮ হাজার ৩৩ জন সুবিধাভোগীকে প্রথম ডোজ এবং ১৩ লক্ষ ৬১ হাজার ৩৬৭ জন সুবিধাভোগীকে দ্বিতীয় ডোজ দেওয়া হয়েছে। একই সঙ্গে ৪৫ থেকে ৬০ বছর বয়সী ২ কোটি ৬১ লক্ষ ৩ হাজার ৮১৪ জন সুবিধাভোগীকে প্রথম ডোজ ও ৫ লক্ষ ২৩ হাজার ২৬৮ জন সুবিধাভোগীকে দ্বিতীয় ডোজ দেওয়া হয়েছে।
এপর্যন্ত দেশে ৮টি রাজ্যে টিকা প্রদানের হার ৬০ শতাংশ।
গত ঘণ্টায় ৩৬ লক্ষেরও বেশি মানুষকে টিকার ডোজ দেওয়া হয়েছে।
টিকাকরণ অভিযানের ৮৩ তম দিনে ৩৬ লক্ষ ৯১ হাজার ৫১১ জনকে টিকার ডোজ দেওয়া হয়েছে। এর মধ্যে ৪৯ হাজার ৪১৬টি টিকাকরণ পর্বের মাধ্যমে ৩২ লক্ষ ৮৫ হাজার ৪ জন সুবিধভোগীকে প্রথম ডোজ এবং ৪ লক্ষ ৬ হাজার ৫০৭ জন সুবিধাভোগীকে দ্বিতীয় ডোজ দেওয়া হয়েছে।
বিশ্বজুড়ে দৈনিক টিকাকরণ অভিযান চলছে। এর মধ্যে ভারত দৈনিক গড়ে ৩৭ লক্ষ ৯৪ হাজার ৩২৮ জনকে টিকা প্রদান করে করে বিশ্বের মধ্যে প্রথম স্থানে রয়েছে।
ভারতে নতুন করে সংক্রমণের হার ক্রমশই বাড়ছে। গত ২৪ ঘণ্টায় ১ লক্ষ ৩১ হাজার ৯৬৮ জন নতুন করে আক্রান্ত হয়েছেন।
মহারাষ্ট্র, ছত্তিশগড়, উত্তর প্রদেশ, দিল্লি, কর্ণাটক, কেরালা, মধ্যপ্রদেশ, তামিলনাড়ু, গুজরাট এবং রাজস্থান – এই ১০টি রাজ্যে দৈনিক সংক্রমণের হার বেড়ে ৮৩.২৯ শতাংশ হয়েছে।
মহারাষ্ট্রে একদিনে ৫৬ হাজার ২৮৬ জন করোনায় আক্রান্ত হয়েছেন। ছত্তিশগড়ে একদিনে ১০ হাজার ৬৫২ এবং উত্তর প্রদেশে ৮ হাজার ৪৭৪ জন নতুন করে আক্রান্ত হয়েছেন।
১২টি রাজ্যে দৈনিক সংক্রমণ হারের রেখাচিত্র ক্রমশই ঊর্ধ্বমুখী।
ভারতে এপর্যন্ত করোনায় আক্রান্ত রোগীর সংখ্যা বেড়ে ৯ লক্ষ ৭৯ হাজার ৬০৮ জন হয়েছে। সক্রিয় রোগীর হার ৭.৫০ শতাংশ।
মহারাষ্ট্র, ছত্তিশগড়, কর্ণাটক, উত্তর প্রদেশ, কেরালা – এই ৫টি রাজ্যে সংক্রমণের হার ৭৩.২৪ শতাংশ।
ভারতে করোনা থেকে আজ পর্যন্ত আরোগ্যলাভ করেছেন ১ কোটি ১৯ লক্ষ ১৩ হাজার ২৯২ জন। দেশে সুস্থতার হার ৯১.২২ শতাংশ।
গত ২৪ ঘণ্টায় করোনা থেকে সুস্থ হয়ে উঠেছেন ৬১ হাজার ৮৯৯ জন।
গত ২৪ ঘণ্টায় ৭৮০ জনের মৃত্যু হয়েছে।
মহারাষ্ট্রে একদিনে ৩৭৬ এবং ছত্তিশগড়ে ৯৪ জনের মৃত্যু হয়েছে।
রাজস্থান, ওড়িশা, পুদুচেরি, লাদাখ, দমন ও দিউ, দাদরা নগরহাভেলি, নাগাল্যান্ড, ত্রিপুরা, সিকিম, মিজোরাম, লাক্ষাদ্বীপ, আন্দামান ও নিকোবর দ্বীপপুঞ্জ এবং অরুণাচল প্রদেশ – এই ১২টি রাজ্য/কেন্দ্রশাসিত অঞ্চল থেকে গত ২৪ ঘণ্টায় করোনায় আক্রান্ত হয়ে কোনো মৃত্যুর খবর পাওয়া যায়নি।
(CG/SS/SKD
ক্ষুদ্র, অতিক্ষুদ্রওমাঝারিশিল্পমন্ত্রক
দেশে তুলোর যথেষ্ট মূল্য বৃদ্ধির মধ্যেও কেভিআইসি-র প্রোডাক্ট প্রাইস অ্যাডজাস্টমেন্ট সংরক্ষিত তহবিল খাদি প্রতিষ্ঠানগুলিকে মূল্য বৃদ্ধির সমস্যা থেকে রক্ষা করেছে
নয়াদিল্লি, ১৩ মার্চ, ২০২২
খাদি ও গ্রামোদ্যোগ শিল্প কমিশন  ২০১৮ সালে একটি বিশেষ তহবিল গঠন করে। এই তহবিলের মাধ্যমে বাজারে তুলোর দামের ওঠা-নামা সহ অন্যান্য সমস্যা সমাধানের উদ্যোগ নেওয়া হয়। কেভিআইসি-র কর্মকর্তাদের দূরদর্শী সিদ্ধান্তের ফলে আজ দেশের সমস্ত খাদি প্রতিষ্ঠানগুলি কাঁচা তুলোর মূল্য বৃদ্ধিজনিত সমস্যার মুখোমুখি হয়নি।
কেভিআইসি ২০১৮ সালে প্রোডাক্ট প্রাইস অ্যাডজাস্টমেন্ট  অ্যাকাউন্ট তৈরি করে। সংস্থার ৫টি কেন্দ্রীয় স্লাইভার প্ল্যান্টের জন্য এই সংরক্ষিত তহবিল গড়ে তোলা হয়। এই ৫টি কারখানা তুলো কিনে সেগুলিকে স্লাইভার -এর মধ্যে পেঁচিয়ে বিভিন্ন খাদি প্রতিষ্ঠানে পাঠায়। এইসব খাদি প্রতিষ্ঠানগুলি এরপর সেখান থেকে সুতো তৈরি করে। তিন বছর আগের সেই সিদ্ধান্ত বর্তমানে বস্ত্র শিল্পের মূল্য বৃদ্ধির সমস্যা থেকে খাদি প্রতিষ্ঠানগুলিকে রক্ষা করছে। কেভিআইসি বিভিন্ন খাদি প্রতিষ্ঠানে স্লাইভারে মোড়ানো কাঁচা তুলো প্রতি বছরের মতো এ বছরও একই দামে সরবরাহ করছে। যদিও এ বছর কাঁচা তুলোর দাম বেশি। কিন্তু, খাদি প্রতিষ্ঠানগুলি পুরনো দামেই কেভিআইসি থেকে কাঁচামাল পাচ্ছে। কেভিআইসি কাঁচা তুলো সংগ্রহের জন্য ৪ কোটি ৬ লক্ষ টাকা ব্যয় করার সিদ্ধান্ত নিয়েছে। কাঁচা তুলোর দাম গাঁট প্রতি ৩৬ হাজার টাকা থেকে বেড়ে ৭৮ হাজার টাকা হয়েছে। বস্ত্র শিল্পে এর প্রভাব পড়েছে। কাপড় তৈরির বিভিন্ন সংস্থায় বর্তমানে ৩০-৩৫ শতাংশ কম পণ্য উৎপাদিত হচ্ছে। কেভিআইসি-র তিন বছর আগের নেওয়া সিদ্ধান্তের ফলে সংরক্ষিত তহবিলের মাধ্যমে উদ্ভূত পরিস্থিতি মোকাবিলা করা সম্ভব হয়েছে। কেভিআইসি তার ৫টি কেন্দ্রীয় স্লাইভার প্ল্যান্টের জন্য কটন কর্পোরেশন অফ ইন্ডিয়া থেকে তুলোর গাঁট সংগ্রহ করে। এই ৫টি কারখানা কুট্টুর, চিত্রদুর্গ, সেহোর, রায়বেরেলি এবং হাজিপুরে অবস্থিত। সংরক্ষিত তহবিলের মাধ্যমে খাদি প্রতিষ্ঠানগুলি তুলোর মূল্য বৃদ্ধির ফলে উদ্ভূত সমস্যার সম্মুখীন হয়নি। ভারতীয় বস্ত্র শিল্পে প্রায় ৯ শতাংশ খাদির বাজার রয়েছে। খাদি প্রতিষ্ঠানগুলি বিশেষ তহবিল গঠন করার কেভিআইসি-কে ধন্যবাদ জানিয়েছে।
CG/CB/SB
(Visitor Counter : 109
প্রধানমন্ত্রীরদপ্তর
চড়াই সংরক্ষণের প্রয়াসকে সাধুবাদ প্রধানমন্ত্রীর
নয়াদিল্লি, ১৯ ফেব্রুয়ারি, ২০২৩
রাজ্যসভার সাংসদ ব্রিজ লাল তাঁর বাড়িতে চড়াই সংরক্ষণের যে উদ্যোগ নিয়েছেন তার প্রশংসা করেছেন প্রধানমন্ত্রী শ্রী নরেন্দ্র মোদী।
রাজ্যসভার সাংসদের এক ট্যুইটের উত্তরে প্রধানমন্ত্রী ট্যুইট করে বলেছেন :
“দারুণ ব্যাপার! আপনার এই উদ্যোগ আমি সবার সঙ্গে ভাগ করে নেব।”
PG/AB/DM/
(
শ্রমওকর্মসংস্থানমন্ত্রক
শ্রম ও কর্মসংস্হান মন্ত্রকের কাজের বার্ষিক পর্যালোচনা- ২০১৮
নয়াদিল্লি, ১৪ ডিসেম্বর, ২০১৮
সরকারের শ্রম ও কর্মসংস্হান মন্ত্রক প্রত্যেক শ্রমিকের চাকরি ও বেতনের নিরাপত্তা এবং সামাজিক নিরাপত্তার প্রতি দায়বদ্ধ। দেশের শ্রম আইনগুলি বলবৎ করার ক্ষেত্রে স্বচ্ছতা ও দায়বদ্ধতার পাশাপাশি, চলতি বছরে সরকার, শ্রমজীবি মানুষের মর্যাদা রক্ষায় বেশ কিছু গুরুত্বপূর্ণ উদ্যোগ নিয়েছে। এই বছরেই জাতীয় শ্রম কমিশনের সুপারিশ অনুসারে, কেন্দ্রীয় শ্রম আইনগুলি সরলীকরণ, একত্রিত ও যুক্তিগ্রাহ্য করে চারটি বিধি প্রণয়নের উদ্যোগ নিয়েছে মন্ত্রক। এই বিধিগুলিতে বেতন, শিল্প সম্পর্ক, সামাজিক নিরাপত্তা ও কল্যাণ, পেশাগত নিরাপত্তা এবং শ্রমিকদের স্বাস্হ্য ও কাজের মত বিষয়গুলি অন্তর্ভুক্ত করার কথা ভাবা হয়েছে। এই বিষয়গুলিতে আইন প্রণয়নের উদ্যোগ নেওয়া হয়েছে।
শ্রম ও কর্মসংস্হান মন্ত্রক দেশের শ্রম আইনগুলি কার্যকর করার সুবিধার্থে ‘শ্রম সুবিধা পোর্টাল’ নামে একটি অনলাইন ব্যবস্হা চালু করেছে। এরফলে একদিকে যেমন শ্রম আইনগুলি যথাযথভাবে কার্যকর করা সম্ভব হবে, অন্যদিকে সমগ্র বিষয়ে স্বচ্ছতা আসবে।
২০১৭ সালেই নারী শ্রমিক ও কর্মচারীদের সুবিধার্থে মাতৃত্বকালীন ছুটি ১২ সপ্তাহ থেকে ২৬ সপ্তাহ বাড়ানো হয়েছে। চলতি বছরে সরকার এই ছুটির মধ্যে ৭ সপ্তাহের বেতনের ব্যয়ভার বহনের সিদ্ধান্ত নিয়েছে।
গ্র্যাচুইটি আইনটি চলতি বছরেই সংশোধন করে, গ্র্যাচুইটির উর্ধ্বসীমা ১০ লক্ষ টাকা থেকে বাড়িবে ২০ লক্ষ টাকা করা হয়েছে। চলতি বছরে জাহাজ পুনর্ব্যবহার শিল্পের সঙ্গে জড়িত শ্রমিকদের স্বাস্হ্য ও নিরাপত্তা সুনিশ্চিত করতে গুজরাটের আলাং এ একটি সমঝোতা স্মারক স্বাক্ষরিত হয়েছে। ভারত সরকারের পক্ষ থেকে ব্রিকস দেশগুলির মধ্যে সামাজিক ও শ্রম ক্ষেত্রে এক আন্তর্জাতিক সমঝোতাকে অনুমোদন করা হয়েছে।
চলতি বছরে শ্রম ক্ষেত্রের সঙ্গে সংশ্লিষ্ট ৩৩৬৮০টি অভিযোগের মধ্যে ৩২৮৩৭টির নিষ্পত্তি করা হয়েছে। চলতি বর্ষে খনি শ্রমিকদের নিরাপত্তা নিশ্চিত করতে উন্নত ব্যবস্হা চালু করা হয়েছে। নাগপুরের ন্যাশনাল ইন্সটিটিউট অফ মাইনার্স হেল্থ-এর সহযোগিতা পাথর খাদানের শ্রমিকদের মধ্যে সিলিকোসিস রোগের প্রাদুর্ভাব চিহ্নিতকরণ এবং তা নিরাময়ের পরিকল্পনা হাতে নেওয়া হয়েছে।
নির্দিষ্ট সময়ের জন্য কর্মসংস্হানের ক্ষেত্রে অস্হায়ী ঠিকা শ্রমিকদের, স্হায়ী শ্রমিকদের অনুরূপ সুযোগ-সুবিধা দেবার বিধিবদ্ধ ব্যবস্হা করা হয়েছে। এই বছরেই এ সংক্রান্ত নির্দেশনামা জারি করা হয়েছে।
কর্মচারী ভবিষ্যনিধি সংগঠন শ্রমিক-কর্মচারীদের জন্য অনলাইনে ই-মনোনয়ন চালু করেছে। তাছাড়া সমস্ত ভবিষ্যনিধি সংগঠনের পেনশন প্রাপকদের একটি পোর্টাল চালু করা হয়েছে। সংশ্লিষ্ট সকলের সুবিধার্থে এই বছর থেকেই প্রধানমন্ত্রী রোজগার প্রোৎসাহন যোজনার আওতায়, কর্মসংস্হানকারীদের প্রদেয় ভবিষ্যনিধিবাবদ অর্থ তিন বছরের জন্য সরকার দিতে শুরু করেছে। কর্মচারী স্বাস্হ্য বিমার সুবিধা সারা দেশের শ্রমিকদের কাছে পৌঁছে দিতে প্রত্যেক জেলায় একটি করে ই.এস.আই.এর ডিসপেন্সারি তথা শাখা অফিস চালু করার উদ্যোগ নেওয়া হয়েছে। ই.এস.আই. সুবিধা সংক্রান্ত নিয়মকানুন মেনে সহজে সুবিধা পেতে ‘উমং-চিন্তা সে মুক্তি’ নামে একটি অ্যাপ চালু করা হয়েছে। সারা দেশে ই-এস.আই বা কর্মচারী স্বাস্হ্য বিমার সুবিধা ছড়িয়ে দিতে উদ্যোগ নেওয়া হয়েছে।
এছাড়াও চলতি বছরে কর্মসংস্হানের সুবিধাগুলির লক্ষ্যে ‘ন্যাশনাল কারিগর সার্ভিস’ নামে এক পরিষেবার মাধ্যমে, কর্মদাতা, প্রশিক্ষনদাতা ও কর্মপ্রার্থীদের এক ছাতার তলার আনার উদ্যোগ নেওয়া হয়েছে। এই পোর্টালে সরকারী চাকরির বিজ্ঞাপন দেওয়া বাধ্যতামূলক করা হয়েছে।
CG/PB/NS
(Visitor Counter : 308
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ৫ সেপ্টেম্বর, ২০২১
দেশব্যাপী টিকাকরণ অভিযানের আওতায় এখনও পর্যন্ত ৬৮ কোটি ৪৬ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ৪২ হাজার ৭৬৬
দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ১.২৪ শতাংশ
দেশে সুস্পষ্টভাবে করোনায় আক্রান্তের সংখ্যা ৪ লক্ষ ১০ হাজার ৪৮
বর্তমানে সুস্থতার হার ৯৭.৪২ শতাংশ
দেশে গত ২৪ ঘন্টায় সুস্থতার সংখ্যা ৩৮ হাজার ৯১, এর ফলে মোট সুস্থতার সংখ্যা ৩ কোটি ২১ লক্ষ ৩৮ হাজার ৯২
সাপ্তাহিক ভিত্তিতে আক্রান্তের হার ২.৬২ শতাংশ, যা গত ৭২ দিন ৩ শতাংশের নিচে
দৈনিক ভিত্তিতে আক্রান্তের হার ২.৪৫ শতাংশ
এখনও পর্যন্ত মোট নমুনা পরীক্ষার সংখ্যা ৫৩ কোটি
CG/BD/AS/
(Visitor Counter : 135
প্রতিরক্ষামন্ত্রক
সোনালী বিজয় বর্ষ উদযাপন উপলক্ষে ভারতীয় সেনাবাহিনীর পক্ষ থেকে অনলাইন চিত্রাংকন প্রতিযোগিতায় অংশ নেওয়ার জন্য আমন্ত্রণ জানানো হয়েছে
নতুন দিল্লি, ০৬ জুলাই, ২০২১
উনিশশো একাত্তরের ভারত-পাকিস্তান যুদ্ধে পাকিস্তানের বিরুদ্ধে ভারতের বিজয়ের ৫০ বছর পূর্তি উপলক্ষে ভারতীয় সেনাবাহিনীর পক্ষ থেকে সোনালী বিজয় বর্ষ উদযাপন করা হচ্ছে। এই বর্ষবরণ অনুষ্ঠানের অংশ হিসেবে ভারতীয় সেনাবাহিনী এক অনলাইন চিত্রাংকন প্রতিযোগিতার আয়োজন করেছে। চলতি বছরের ১ জুলাই থেকে ৩১ আগস্ট পর্যন্ত এই অনলাইন প্রতিযোগিতা চলবে। ভারতের নাগরিকরা এই প্রতিযোগিতায় যোগ দিতে পারবেন। প্রতিযোগিতায় অংশ নেওয়ার জন্য আমন্ত্রণ পত্র জমা দিতে হবে এই ওয়েবসাইট নম্বরে। ওয়েবসাইট নম্বরটি হচ্ছে- swarnimvijayvarsh.adgpi[at]gmail[dot]com
এই প্রতিযোগিতা সম্পর্কে বিস্তারিত তথ্য ভারতীয় সেনাবাহিনীর ফেসবুক, ইনস্টাগ্রাম এবং টুইটার অ্যাকাউন্টে পাওয়া যাবে। প্রতিযোগিতায় নির্বাচিত চিত্রাংকন গুলি ভারতীয় সেনাবাহিনীর অফিশিয়াল মিডিয়ায় ব্যবহার করা হবে। এর পাশাপাশি বিজয়ীদের নগদ পুরস্কারে ভূষিত করা হবে। এই প্রতিযোগিতার মাধ্যমে একাত্তরের মুক্তিযুদ্ধে ভারতীয় সশস্ত্র বাহিনীর অবদান তুলে ধরার প্রচেষ্টা চালানো হয়েছে।
CG/ SB
(Visitor Counter : 269
পর্যটনমন্ত্রক
পর্যটন মন্ত্রক MyGov প্ল্যাটফর্মে ‘এক ভারত শ্রেষ্ঠ ভারত’ শীর্ষক বিষয়ে প্রতিযোগিতার আয়োজন করেছে
নয়াদিল্লি, ৩১ ডিসেম্বর, ২০১৯
কেন্দ্রীয় পর্যটন মন্ত্রক ‘এক ভারত শ্রেষ্ঠ ভারত’ কর্মসূচির অঙ্গ হিসেবে পয়লা জানুয়ারি থেকে ৩০শে জুন, ২০২০ পর্যন্ত MyGov প্ল্যাটফর্মে এক ক্যুইজ প্রতিযোগিতার আয়োজন করেছে। প্রতিযোগিতায় প্রত্যেকটি রাজ্য অন্য একটি রাজ্যের সঙ্গে জোট বেঁধে ক্যুইজে অংশ নেবে। প্রতিযোগিতায় বিজয়ীদের তাদের নিজেদের রাজ্য ঘুরিয়ে দেখানো হবে।
প্রতিযোগিতায় অংশগ্রহণের লিঙ্ক হল – https://quiz.mygov.in/quiz/ebsb/
‘এক ভারত শ্রেষ্ঠ ভারত’ কর্মসূচির উদ্দেশ্য হল, বিভিন্ন রাজ্য ও কেন্দ্রশাসিত অঞ্চলের বৈচিত্র্যময় সংস্কৃতির মানুষের সঙ্গে অন্য সংস্কৃতির মানুষের সম্পর্ক ও যোগাযোগ আরও বৃদ্ধি করা। বিভিন্ন সংস্কৃতির মধ্যে আরও বেশি বোঝাপড়া গড়ে তুলতে এই কর্মসূচি গ্রহণ করা হয়েছে। প্রতিযোগিতার নিয়মানুসারে প্রতি বছর একটি রাজ্য বা কেন্দ্রশাসিত অঞ্চল অন্য একটি রাজ্য বা কেন্দ্রশাসিত অঞ্চলের সঙ্গে জোট বাঁধবে যাতে, একে অপরের ভাষা, সংস্কৃতি, ঐতিহ্য ও পরম্পরা সম্পর্কে সচেতন হতে পারে এবং বোঝাপড়ার ক্ষেত্রে বন্ধন আরও সুদৃঢ় হয়। এর ফলে, ভারতের একতা ও অখণ্ডতা আরও মজবুত হবে। প্রতিযোগিতায় সঙ্গীত, নাটক, রন্ধনশিল্প, ভাষা, ইতিহাস, পর্যটন সহ অন্যান্য বিষয় অন্তর্ভুক্ত করা হয়েছে।
CG/BD/DM
(Visitor Counter : 72
বিজ্ঞানওপ্রযুক্তিমন্ত্রক
ডিবিটি – বিআইআরএসি –র সাহায্য প্রাপ্ত ভারত বায়োটেকের প্রথম নাক দিয়ে নেওয়া টিকার ২ / ৩ এর পর্যায়ের পরীক্ষামূলক প্রয়োগের ছাড়পত্র পাওয়া গেছে
নতুন দিল্লি, ১৩ই আগস্ট, ২০২১
জৈব প্রযুক্তি দপ্তর এবং দপ্তরের অধীনস্থ রাষ্ট্রায়ত্ত সংস্থা জৈব প্রযুক্তি শিল্প গবেষণা সহায়তা পরিষদ  দেশজুড়ে কোভিডের সমস্যার মোকাবিলায় বিভিন্ন উদ্ভাবনমূলক কাজ করছে। আত্মনির্ভর ভারত অভিযানের তৃতীয় পর্বের কোভিড – ১৯ টিকা উদ্ভাবনে গতি আনতে মিশন কোভিড সুরক্ষার সূচনা করা হয়। সবাই যাতে স্বল্প মূল্যে কোভিড টিকা পেতে পারেন, তার জন্যই এই কর্মসূচী গ্রহণ করা হয়েছে।
নিয়ামক সংস্থা ভারত বায়োটেকে নাক দিয়ে টিকার ডোজের পরীক্ষা ২ / ৩ ট্রায়ালের অনুমতি দিয়েছে। ভারতে এই ধরণের কোভিড টিকা নিয়ে এর আগে পরীক্ষা নিরীক্ষা হয় নি। পরীক্ষার প্রথম পর্বে ১৮ – ৬০ বছর বয়সীদের যুক্ত করা হয়। নিয়ামক সংস্থা দ্বিতীয় পর্বের নমুনা পরীক্ষার ফলাফল পাওয়ার পর এই পর্যায়ের পরীক্ষার অনুমতি দিল। জৈব প্রযুক্তি দপ্তরের সচিব এবং বিআইআরএসি –এর চেয়ারপার্সন ডাক্তার রেণু স্বরূপ জানান, মিশন কোভিড সুরক্ষায় নিরাপদ ও কার্যকর কোভিড – ১৯ টিকার উদ্ভাবনে দপ্তর দায়বদ্ধ।
CG/CB/SFS
(Visitor Counter : 204
প্রধানমন্ত্রীরদপ্তর
প্রধানমন্ত্রী ওষুধ তৈরির ক্ষেত্রের প্রথম আন্তর্জাতিক উদ্ভাবনীমূলক শীর্ষ সম্মেলনের উদ্বোধন করেছেন
"ভারতের স্বাস্থ্যসেবা খাতে অর্জিত বিশ্বব্যাপী আস্থার প্রেক্ষিতে সাম্প্রতিক সময়ে ভারতকে "বিশ্বের ফার্মেসি" হিসাবে আখ্যা দেওয়া হয়েছে"
"আমরা সমগ্র মানবজাতির কল্যাণে বিশ্বাস করি, এবং করোনা অতিমারির সময়ে আমরা এই কর্মশক্তি সারা বিশ্বকে দেখিয়েছি"
"ভারতের বিজ্ঞানী এবং প্রযুক্তিবিদদের একটি বড় ক্ষেত্র রয়েছে, যা শিল্পকে আরও উচ্চতায় নিয়ে যাওয়ার সম্ভাবনা রয়েছে। এই শক্তিকে কাজে লাগিয়ে প্রয়োজন "আবিষ্কার এবং ভারতে তৈরি বা মেক ইন ইন্ডিয়া"
"আমাদের অবশ্যই ভ্যাকসিন এবং ওষুধের মূল উপাদান গুলির অভ্যন্তরীণ উৎপাদন বাড়ানোর বিষয়ে ভাবতে হবে। এটি এমনই একটি অগ্রগতির চরমসীমা যা ভারত কে জয় করতে হবে"
"আমি আপনাদের সকলকে আইডিয়েট ইন ইন্ডিয়া, ইনোভেট ইন ইন্ডিয়া, মেক ইন ইন্ডিয়া এবং মেক ফর দ্য ওয়ার্ল্ড- এর জন্য আমন্ত্রণ জানাচ্ছি। আপনাদের প্রকৃত শক্তির আবিষ্কার করুন এবং বিশ্বের সেবা করুন"
নতুন দিল্লি, ১৮ নভেম্বর, ২০২১
প্রধানমন্ত্রী শ্রী নরেন্দ্র মোদী ফার্মাসিউটিক্যাল সেক্টর বা ওষুধ তৈরির ক্ষেত্রের প্রথম আন্তর্জাতিক উদ্ভাবনী মূলক শীর্ষ সম্মেলনের উদ্বোধন করেছেন। অনুষ্ঠানে উপস্থিত ছিলেন কেন্দ্রীয় স্বাস্থ্যমন্ত্রী ডক্টর মনসুখ মান্ডভিয়া।
এই সম্মেলনে ভাষণ দিতে গিয়ে প্রধানমন্ত্রী বলেন, করোনা জনিত অতিমারি ফার্মাসিউটিক্যাল সেক্টরকে ফোকাসের আলোয় নিয়ে এসেছে। জীবনধারণ কৌশল বা ওষুধ অথবা চিকিৎসা প্রযুক্তি কিংবা ভ্যাকসিন, স্বাস্থ্য পরিষেবার প্রতিটি দিকই গত দু'বছরে বিশ্বব্যাপী মনোযোগ সৃষ্টি করেছে। প্রধানমন্ত্রী বলেন, "ভারতীয় ওষুধ শিল্প এখন চ্যালেঞ্জের মুখে পড়েছে। ভারতের স্বাস্থ্য সেবা ক্ষেত্রের দ্বারা অর্জিত বিশ্বব্যাপী আস্থা সাম্প্রতিক সময়ে ভারতকে "বিশ্বের ফার্মেসি" নামে আখ্যা দেওয়া হয়েছে" বলে প্রধানমন্ত্রী উল্লেখ করেন।
শ্রী মোদী তাঁর ভাষণে বিশদভাবে উল্লেখ করেন যে, " আমাদের সুস্থতার সংজ্ঞা কেবল আমাদের শারীরিক সীমানার মধ্যে সীমাবদ্ধ নয়। আমরা সমগ্র মানব জাতির কল্যাণে বিশ্বাস করি। করোনা অতিমারির সময়ে আমরা এই কর্মশক্তি সারা বিশ্বকে দেখিয়েছি।" অতি মারি চলাকালীন " আমরা প্রাথমিক পর্যায়ে ১৫০ টিরও বেশি দেশে জীবনদায়ী ওষুধ এবং চিকিৎসা সরঞ্জাম রপ্তানি করেছি। আমরা এ বছর প্রায় একশটি দেশে ৬৫ মিলিয়নের বেশি ডোজ কভিদ ভ্যাকসিন রপ্তানি করেছি"।
প্রধানমন্ত্রী তাঁর ভাষণে উদ্ভাবনের ক্ষেত্রে একটি ইকোসিস্টেম তৈরির পরিকল্পনার কথা উল্লেখ করে বলেন, ভারত ঔষধ আবিষ্কার এবং উদ্ভাবনী চিকিৎসার ক্ষেত্রে বিশ্বে নেতৃত্ব দেবে। তিনি বলেন, সমস্ত পক্ষের সঙ্গে আলোচনার ভিত্তিতে নীতিগতভাবে সিদ্ধান্ত নেওয়া হচ্ছে। প্রধানমন্ত্রী জানান, ভারতে বিজ্ঞানী এবং প্রযুক্তিবিদদের একটি বড় অংশ রয়েছে যা ওষুধ শিল্পকে আরও উচ্চতায় নিয়ে যেতে পারে। এই শক্তিকে আবিষ্কার এবং ভারতে তৈরি অর্থাৎ "ডিসকভার এন্ড মেক ইন ইন্ডিয়া" হিসাবে কাজে লাগাতে হবে।
প্রধানমন্ত্রী দেশে তৈরি সামগ্রির বিকাশের ওপর গুরুত্ব দেন। তিনি বলেন,"আজ যখন ভারতের ১৩০ কোটি মানুষ দেশকে আত্মনির্ভর করার জন্য নিজেরাই দায়িত্ব নিয়েছেন, তখন আমাদের অবশ্যই ভ্যাকসিন এবং ওষুধের মূল উপাদানগুলি দেশে তৈরির বিষয়ে ভাবতে হবে। এটি একটি অগ্রগতির চরমসীমা যা ভারতকে জয় করতে হবে"। প্রধানমন্ত্রী এ বিষয়ে সংশ্লিষ্ট সকলের প্রতি আহ্বান জানান।
প্রধানমন্ত্রী স্টেকহোল্ডারদের আইডিয়েট ইন ইন্ডিয়া, ইনোভেট ইন ইন্ডিয়া, মেক ইন ইন্ডিয়া এবং মেক ফর দা ওয়ার্ল্ড- এর জন্য আমন্ত্রণ জানান। তিনি বলেন, "আপনারা প্রকৃত শক্তির আবিষ্কার করুন এবং বিশ্বের সেবায় নিয়োজিত হন"।
CG/ SB
(